# Hahalok bosok (scams) ne’ebé lohi traballadór eskema PALM sira

Traballadór balun husi eskema Mobilidade Laboral Pasífiku Austrália (PALM) iha debe boot tanba fó informasaun pesoál no konta bankária nian hodi bele hetan kedas osan ka empresta osan.

|  |
| --- |
| Buka ba sinál sira-ne’e |
| * **Ema mai vizita:** ema ruma dere odamatan no hatete katak sira bele ajuda ita hetan kedas osan ka empresta kedas osan – baibain osan ne’e hamutuk $5,000 resin.
* **Informasaun pesoál ka login ba banku:** nia husu ba ita-nia informasaun pesoál, inklui dokumentu identifikasun, ka login ba konta bankária ínternet nian.
* **Komisaun ba pagamentu:** ema ne'e foti osan balun ne’e no hatete katak nia sei uza ida-ne'e atu halo investimentu ba ita.
* **Promove debe osan ba ema seluk:** dala ruma ema ne'e sei husu ita promove ba ema seluk iha ita-nia komunidade atu sira mós bele hetan kedas osan.
 |

### Informasaun importante

Se ema ruma mai to’o ita-nia odamatan no ita sente ta’uk ka preokupa ba ita-nia seguransa, bolu polísia iha numeru 000 ka bá to’o ita-nia estasaun polísia lokál.

* **Mantein ita-nia informasaun seguru:**
	+ nunka fó sai ita-nia konta bankária nia login ka liafuan xave sira
	+ nunka fahe ita-nia dokumentu identidade pesoál sira ho ema ne'ebé ita la koñese.
* **Informa banku:** kontaktu ita-nia banku se ita nota atividade ne'ebé ladún baibain ka se lohidór (scammer) ida hetan ita-nia osan ka informasaun.
* **Labele dere odamatan:** imprime no taka sinál ‘labele dere odamatan’ (‘do not knock’) ba ita-nia odamatan.

### Apoiu no rekuperasaun

Se ita fó ona ita-nia informasaun pesoál ka bankária ba ema ruma, halo kedas buat tuirmai:

* **Kontaktu ita-nia banku:** se ita fó ona detalle konta bankária ruma ka liafuan xave ba ema ruma, kontaktu kedas ita-nia banku. Husu sira atu hapara kualkér tranzasaun.
* **Proteje ita-nia identidade:** Se ita fahe ona informasaun pesoál ruma, bele kontaktu IDCARE atu hetan konsellu. IDCARE bele ajuda ita rekupera husi hahalok bosok no proteje ita iha futuru. Ita bele kontaktu IDCARE hodi bolu (1800 595 160).
* **Konsellu finanseiru:** Se ita iha problema ho osan no presiza ajuda kona-ba saida mak atu halo tuirmai, kontaktu liña National Debt Helpline (Ajuda ba dívida/tusan nasionál) hodi bolu (1800 007 007) ba apoiu gratuitu husi konselleiru finanseiru ida.
* **Apoiu ba krize:** Se ita hetan afetadu husi hahalok bosok ida-ne'e no ita hakarak ko'alia ho ema ruma kona-ba ita-nia sentimentu, favór kontaktu:
	+ Lifeline – bolu (131 114), nakloke oras 24, loron 7, ka ita bele asesu chat apoiu krize online iha (<https://www.lifeline.org.au/>).
	+ Beyond Blue - ita bele chat ho konselleiru ida online iha (<https://www.beyondblue.org.au/support-service/chat>).